Imdanen imeqqranen, nnan-d d akken isem-is n tidet ‘’At Ɛisa Uzgen’’. Qqaren-d Ɛisa-agi, i d-yusan d amezwaru, d bab n tisas d tebɣest. Dɣa, fkan-as isem Ɛisa d uzgen, meḥsub d argaz akked nnefṣ. Acu kan deg lekwaɣeḍ, taddart-a, ters ‘’Aït Aïssa Ouziane’’. Ula da, nnan-d d tawacult n Ziani i d-yusan d imezwura ɣer taddart-agi. Akka ara naf, dɣa, tawacult-agi n Ziani, tesɛa aṭas n tferkiwin deg taddart. Ma d awal n ’’Maâtkas’’, yekka-d seg (Imɛetqiyen ?), ɣef wakken i aɣ-d-nnan, d imdanen yettkabaren u yettaken azal i yinebgawen s waṭas.